Na temelju članka 90.a Zakona o lokalnoj i područnoj (regionalnoj) samoupravi (''Narodne novine'', broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak i 123/17), članka 3. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18 i 8/18-pročišćeni tekst), Gradsko vijeće Grada Šibenika na prijedlog Gradonačelnika, na 17. sjednici održanoj 11. prosinca 2019. godine, donosi

**O D L U K U**

**o izmjeni Odluke o plaći i drugim pravima gradonačelnika i zamjenika**

**gradonačelnika iz radnog odnosa**

Članak 1.

U Odluci o plaći i drugim pravima gradonačelnika i zamjenika gradonačelnika iz radnog odnosa (,,Službeni glasnik Grada Šibenika“, broj 8/10, 9/15 i 11/15 – dalje u tekstu: Odluka), članak 4. mijenja se i glasi:

„Koeficijent iz članka 1. ove Odluke iznose:

- za obračun plaće gradonačelnika - 6,40,

- za obračun plaće zamjenika gradonačelnika - 5,40.“

Članak 2.

Ova Odluka objaviti će se u „Službenom glasniku Grada Šibenika“, a stupa na snagu 1. siječnja 2020. godine.

KLASA: 120-01/19-01/02

URBROJ: 2182/01-02/1-19-2

Šibenik, 11. prosinca 2019.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović,v.r.

**OBRAZLOŽENJE**

Odredbe trenutno važećeg članka 4. Odluke o plaći i drugim pravima gradonačelnika i zamjenika gradonačelnika iz radnog odnosa glase da koeficijent za obračun plaće gradonačelnika iznosi 6,70, a za obračun plaće zamjenika gradonačelnika - 5,70.

Ovim prijedlogom Odluke smanjuje se koeficijent gradonačelnika sa 6,70 na 6,40, te zamjenika gradonačelnika sa 5,70 na 5,40.

Člankom 3. Zakonom o plaćama propisano je da osnovicu i koeficijente za obračun plaće gradonačelnika i njegovih zamjenika određuje odlukom predstavničko tijelo jedinice lokalne i područne (regionalne) samouprave u kojoj obnašaju dužnost, na prijedlog gradonačelnika.

Ostale odredbe važeće Odluke ostaju nepromijenjene.